**ТЕХНИЧКА СПЕЦИФИКАЦИЈА**

**Партија 2 – Набавка услуге резервације смештаја на службеним путовањима за потребе пројекта ЕЕН**

**1. Врста услуга**

Предмет јавне набавке број 0004/2024 су услуге:набавка услуге резервације смештаја на службеним путовањима. Предмет Партије 2 су услуге резервације смештаја на службеним путовањима за потребе пројекта ЕЕН.

**Предметна услуга подразумева следеће услуге и обавезе понуђача:**

* услугу давања информација о ценама смештаја у земљи и иностранству;
* услугу обезбеђивања смештаја у хотелима и другим врстама смештаја категорије са максимално 3\* (у изузетним ситуацијама и са више звездица, по изричитом захтеву Наручиоца), у земљи и иностранству, а све у складу са појединачним захтевима Наручиоца у периоду важења уговора;
* услугу резервације смештаја у циљу присуствовања семинарима, обукама, стручним усавршавањима, стручним скуповима, конгресима, при чему цене смештаја одабраних од стране организатора не могу бити веће од цена које нуде организатори наведених дешавања односно сарадници организатора (туристичке агенције, хотели и сл., са којима организатори скупова сарађују);
* услугу информисања Наручиоца о условима отказивања, рефундирања и промене датума смештаја (трошковима и сл.) које је прописао крајњи пружалац услуге, односно смештајни објекат, а Наручилац задржава право да откаже резервацију смештаја у складу са условима крајњег пружаоца услуга.

**Изабрани понуђач је у обавези да обезбеди следеће**:

* понуду са најнижом расположивом ценом у време вршења резервације смештаја у земљи и иностранству;
* рок извршења услуге не може бити дужи од 8 сати од момента пријема захтева/наруџбине Наручиоца;
* да за сваки конкретан писани захтев Наручиоца за резервацијом смештаја у земљи и иностранству достави најмање три понуде, а све у складу са захтевом Наручиоца. Уколико изабрани понуђач не достави најмање три понуде, о разлозима за то доставља Наручиоцу писано образложење;
* доступност (временски период за пријем захтева за резервацију је од 07:30-17:30 часова сваког радног дана за време важења уговора);
* да услуге које су предмет јавне набавке извршава сукцесивно, према динамици и потребама Наручиоца, а према достављеном писаном захтеву од стране овлашћеног/их представника Наручиоца.

Изабрани понуђач је дужан да достави имена, е-маил и бројеве телефона лица надлежних за пријем захтева Наручиоца за резервацију смештаја на службеном путу.

Наручилац за све време трајања овог уговора задржава право да врши проверу цена.

Уколико приликом провере цена уочи да постоје већа одступања у ценама које предлаже изабрани понуђач и ценама које нуде други привредни субјекти, Наручилац може захтевати од изабраног понуђача да му обезбеди повољнију понуду коју је сам пронашао.

Изабрани понуђач се обавезује да ће одмах поступити по евентуалним примедбама Наручиоца у погледу недостатка на име квалитета и цене за пружене услуге и отклонити их у што краћем року.

Изабрани понуђач је дужан да приликом резервације смештаја на службеним путовањима поступа по упутствима која му је Наручилац благовремено дао у складу са пажњом доброг привредника.

Наручилац ће предметне услуге користити највише до максималног износа процењене вредности за предметну јавну набавку (у овај износ укључене су услуге резервације извршене од стране изабраног понуђача, као и цене услуга смештаја крајњег пружаоца услуге, са свим припадајућим трошковима).

**2. Гаранција квалитета**

Изабрани понуђач мора да гарантује професионалност и квалитет пружених услуга.

**3. Начин спровођења контроле квалитета**

Наручилац све време трајања уговора може вршити контролу квалитета вршења услуга. Изабрани понуђач се обавезује да ће одмах поступити по евентуалним примедбама Наручиоца у погледу недостатка на име квалитета за пружене услуге и отклонити их у што краћем року.

**4. Рок извршења услуге**

Рок извршења услуге резервације не може бити дужи од 8 сати од момента пријема наруџбине.

**5. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.